**Zi sfântă**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zi sfântă

Atins-am astăzi idealul

Pe-altarul cărui s-au jertfit

Murind, și Cuza și Viteazul

Azi pe vecie ne-am unit.

S-or bucura cu noi

Rostind iar jurăminte

Nemuritori eroi

Din umede morminte.

Or învia în noi uitând durerea

Și chinu-acesta vitreg

S-o bucura și Horea

Văzând Ardealu-ntreg.

La Alba în câmpie

O singură trăire

O Sfântă Românie

Și-un aer de unire.

Din depărtare, nevăzut

Răzbate însă tragic gând

Strigând de dincolo de Prut:

-Noi când?